Projekts

Latvijas Republikas Ministru kabinets

2017. gada Noteikumi Nr.

Rīgā (prot. Nr. . §)

**Grozījumi Ministru kabineta 2012. gada 10. janvāra noteikumos Nr. 50 "Vietvārdu informācijas noteikumi"**

Izdoti saskaņā ar

Ģeotelpiskās informācijas likuma

18. panta pirmo daļu un

Valsts valodas likuma

18. panta piekto daļu

Izdarīt Ministru kabineta 2012. gada 10. janvāra noteikumos Nr. 50 "Vietvārdu informācijas noteikumi" (Latvijas Vēstnesis, 2012, 20. nr.; 2013, 158. nr.) šādus grozījumus:

1. Izteikt 2. punktu šādā redakcijā:

"2. Adresācijas objektu nosaukumu veidošanas un piešķiršanas īpašo kārtību, kā arī attiecīgās informācijas reģistrācijas un aprites kārtību nosaka normatīvie akti adresācijas jomā."

2. Izteikt 16. punkta pirmo teikumu šādā redakcijā:

"16. Pēc personas vai institūcijas rakstiska pieprasījuma ekspertu atzinumu par vietvārda atbilstību šo noteikumu prasībām 20 darbdienu laikā sniedz Valsts valodas centrs."

3. Papildināt noteikumu II nodaļu ar 16.1 punktu šādā redakcijā:

"16.1 Vietvārdu piešķīrējinstitūcijām ir pienākums iesniegt Valsts valodas centrā atzinuma saņemšanai lēmuma projektu par oficiālā vietvārda vai oficiālā paralēlnosaukuma piešķiršanu, vietvārda statusa maiņu vai rakstības formas precizēšanu. Atzinumu Valsts valodas centrs sniedz šo noteikumu 16. punktā noteiktajā termiņā un kārtībā."

4. Izteikt 21. punktu šādā redakcijā:

"21. Ciemiem un viensētām oficiālos vietvārdus un oficiālos paralēlnosaukumus piešķir, vietvārdu statusu maina un rakstības formu precizē attiecīgās pašvaldības dome, pamatojoties uz Valsts valodas centra atzinumu."

5. Izteikt 23. punkta ievaddaļu šādā redakcijā:

"23. Atbildīgā ministrija, pamatojoties uz Valsts valodas centra atzinumu un attiecīgo jomu regulējošajos normatīvajos aktos noteiktajā kārtībā saskaņojot priekšlikumu ar vietējo pašvaldību, piešķir oficiālos vietvārdus un oficiālos paralēlnosaukumus, maina vietvārdu statusu un precizē to rakstības formu šādiem ģeogrāfiskajiem objektiem:".

6. Izteikt 24.1. apakšpunktu šādā redakcijā:

"24.1. normatīvajos aktos adresācijas jomā noteiktajiem adresācijas objektiem;".

7. Izteikt 30.7. apakšpunktu šādā redakcijā:

"30.7. pamatojumu oficiālā vietvārda vai oficiālā paralēlnosaukuma piešķiršanai, vietvārda statusa maiņai vai rakstības formas precizēšanai;"

8. Svītrot 34. punktu.

9. Papildināt noteikumus ar 68.1 punktu šādā redakcijā:

"68.1 Ja sabiedrības informēšanai paredzētajā atklātajā informācijā līdzās oficiālajam vietvārdam lieto arī oficiālo paralēlnosaukumu, oficiālajam vietvārdam ierāda galveno vietu, un formas ziņā tas nedrīkst būt mazāks vai šaurāks par oficiālo paralēlnosaukumu."

Ministru prezidents Māris Kučinskis

Tieslietu ministrs Dzintars Rasnačs

Iesniedzējs:

Tieslietu ministrijas

valsts sekretārs Raivis Kronbergs